Document ID: 32007R1232

KOMISJONI MÄÄRUS (EÜ) nr 1232/2007,
22. oktoober 2007,
millega tehakse erand määrustest (EÜ) nr 2058/96, (EÜ) nr 1964/2006 ja (EÜ) nr 1002/2007 seoses riisisektori tariifikvootide raames impordilitsentsitaotluste esitamise ja impordilitsentside väljaandmise tähtajaga 2007. aasta detsembris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusel koostatud CXL-loendis sätestatud kontsessioonide rakendamise kohta, (1) eriti selle artikli 1 lõiget 1,
võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta, (2) eriti selle artikli 13 lõiget 1,
ning arvestades järgmist:
(1)
Komisjoni 28. oktoobri 1996. aasta määrusega (EÜ) nr 2058/96, millega avatakse CN-koodi 1901 10 alla kuuluvate toiduainete tootmiseks ettenähtud CN-koodi 1006 40 00 alla kuuluva purustatud riisi tariifikvoot ja sätestatakse selle haldamine, (3) on kehtestatud erisätted kvoodi 09.4079 alla kuuluva purustatud riisi impordilitsentsitaotluste esitamiseks ja impordilitsentside väljaandmiseks.
(2)
Komisjoni 22. detsembri 2006. aasta määrusega (EÜ) nr 1964/2006, milles sätestatakse üksikasjalikud eeskirjad Bangladeshist pärit riisi impordikvootide avamiseks ja haldamiseks vastavalt nõukogu määrusele (EMÜ) nr 3491/90, (4) on kehtestatud erisätted kvoodi 09.4517 alla kuuluva Bangladeshist pärit riisi impordilitsentsitaotluste esitamiseks ja impordilitsentside väljaandmiseks.
(3)
Komisjoni 29. augusti 2007. aasta määrusega (EÜ) nr 1002/2007, milles sätestatakse nõukogu määruse (EÜ) nr 2184/96 (Egiptusest pärineva ja sealt toodava riisi sisseveo kohta ühendusse) üksikasjalikud rakenduseeskirjad, (5) on kehtestatud erisätted kvoodi 09.4094 alla kuuluva riisi impordilitsentsitaotluste esitamiseks ja impordilitsentside väljaandmiseks.
(4)
Võttes arvesse puhkepäevi 2007. aastal, tuleks teha erand määrustest (EÜ) nr 2058/96, (EÜ) nr 1964/2006 ja (EÜ) nr 1002/2007 seoses impordilitsentsitaotluste esitamise ja impordilitsentside väljaandmise tähtajaga, et tagada vastavatest kvoodimahtudest kinnipidamine.
(5)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Erandina määruse (EÜ) nr 2058/96 artikli 2 lõike 1 teisest lõigust ei saa 2007. aastaks esitada kvoodi 09.4079 alla kuuluva purustatud riisi impordilitsentsitaotlusi pärast 17. detsembrit 2007 kell 13.00 Brüsseli aja järgi.
2. Erandina määruse (EÜ) nr 1964/2006 artikli 4 lõikest 3 ei saa 2007. aastaks esitada kvoodi 09.4517 alla kuuluva Bangladeshist pärit riisi impordilitsentsitaotlusi pärast 17. detsembrit 2007 kell 13.00 Brüsseli aja järgi.
3. Erandina määruse (EÜ) nr 1002/2007 artikli 2 lõikest 3 ei saa 2007. aastaks esitada kvoodi 09.4094 alla kuuluva Egiptusest pärit ja sealt toodava riisi impordilitsentsitaotlusi pärast 14. detsembrit 2007 kell 13.00 Brüsseli aja järgi.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. oktoober 2007

Labels: 3
17
18